Foto: Hina

GRMOJA je rekao u Saboru da od 2007. godine porezna nije bila u nadzoru Agrokora! Niti jedan ministar od tada do danas nije poslao poreznu u tvrtku vrijednu milijarde!

>>> IZ MINUTE U MINUTU - SVE O KRIZI VLADE ČITAJTE NA INDEXU



Nove informacije



"Predstavit ću nove informacije koje će uzdrmati politički sustav ove zemlje, pokazati da institucije ne funkcioniraju. Premijer Plenković je prije nekoliko dana bio upoznat s informacijama do kojih smo mi došli i zbog kojih smo tražili da ministar Marić treba otići. Došao je iz Agrokora na mjesto ministra financija i u godinu i pol, otkad je on ministar financija, porezni nadzor nije ušao u Agrokor d.d., koncern vrijedan 50 milijardi kuna, dok istovremeno za 3 kune viška u blagajni teroriziraju se naši ugostitelji", rekao je Grmoja.



Porezna nije od 2007. ušla u Agrokor



"Možda još gora situacija, od 2007. godine porezni nadzor nikad nije ušao u Agrokor, koncern vrijedan 50 milijardi kuna", otkrio je Grmoja.



"O kakvim institucijama pričamo? O kakvoj državi pričamo? Je li to Hrvatska za kakvu su se branitelji borili? Hrvatsku, koja je Gazdin feud? Premijer koji je upoznat s tim štiti Marića, smjenjuje tri ministra koji rade svoj posao. O kakvoj se tu kolegijalnosti može govoriti?", rekao je Grmoja.



"Premijer treba štititi zakonitost, a on je odlučio štititi ministra, za vrijeme kojega u godinu i pol dana porezni nadzor ušao u Agrokor d.d.", kaže Grmoja.



"Osim toga, Porezna uprava je odbijala dati informacije o tome koliki je porezni dug Agrokora. Oni nisu ni znali koliki je dug, jer nisu ušli u Agrokor. Premijer je odlučio štititi Gazdu, ministra financija, smijeniti tri ministra koji rade svoj posao i on priča o nekakvoj kolegijalnosti?", rekao je.



"Mi smo odgovorni narodu, državi, institucijama i vrlo rado će naši ministri napustiti funkciju kad ovdje bude 76 ruku koje su za to. Nećemo dozvoliti da premijer ugrožava stabilnost Republike Hrvatske", rekao je zastupnik Mosta.



"Znam da mi smetamo, ali smetat ćemo i boriti se za građane", završio je Grmoja, a zastupnici su ga popratili pljeskom.